Diari Oficial de la Generalitat Valenciana


Sumari del DOGV 2806, del 07-08-1996 (1996/838997)

ORDRE de 28 de juny de 1996, de la Conselleria de Treball i Afers Socials, per la qual es convoquen ajudes per a la realització d'intercanvis de perfeccionament professional durant l'any 1996, en el marc del programa Eurodisea.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2806

Data del DOGV
:   07-08-1996

Secció del DOGV
:   ALTRES DISPOSICIONS

Número del document
:   1996/838997


Data del document
:   28-06-1996

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 28 de juny de 1996, de la Conselleria de Treball i Afers Socials, per la qual es convoquen ajudes per a la realització d'intercanvis de perfeccionament professional durant l'any 1996, en el marc del programa Eurodisea.   
La Generalitat Valenciana, a través de la Conselleria de Treball i Afers Socials, participa anualment en el desenvolupament del programa Eurodisea, creat l'any 1985 per l'Assemblea de Regions d'Europa.  
El programa Eurodisea permet establir intercanvis entre joves treballadors de les regions d'Europa que possibiliten a aquests beneficiar-se d'una formació lingüística i d'un període de pràctiques en una empresa estrangera. Les distintes regions assumeixen la responsabilitat de gestionar el programa i en base a això, realitzen la selecció dels candidats, s'encarreguen de l'enviament i de l'acollida d'aquests i gestionen les ofertes de períodes de pràctiques.  
La Generalitat Valenciana, a través de la seua participació en el programa, pretén donar suport a la promoció i formació laboral dels joves valencians i facilitar-los per a això l'accés a una experiència d'intercanvi internacional. Per altra part, i en aplicació del principi de reciprocitat establert per l'Assemblea de Regions d'Europa per a l'aplicació del programa Eurodisea, la Comunitat Valenciana, per poder enviar joves a l'estranger, es compromet a rebre i a facilitar estades a joves provinents d'altres regions.  
Constatant la importància que revesteix aquesta iniciativa per a la formació i inserció professional dels joves, la promoció del regionalisme i d'una consciència europea, i el foment de la internacionalització de les empreses, aquesta ordre té per objecte regular un règim d'ajudes per a l'exercici de 1996, a les quals es puguen acollir les entitats i empreses de la Comunitat Valenciana que oferesquen períodes de pràctiques als participants estrangers del programa. Alhora es pretén d'establir els criteris i les regles bàsiques que permeten la selecció dels joves treballadors residents en la Comunitat Valenciana que desitgen accedir al programa d'intercanvis.  
Per tot el que antecedeix i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià  
ORDENE  
Primer  
Amb aquesta ordre es convoquen ajudes destinades a la realització d'intercanvis de perfeccionament professional durant l'any 1996, entre joves treballadors europeus, a fi de facilitar als participants una experiència laboral a l'estranger i alhora el perfeccionament d'una altra llengua, tot això dins el marc del programa Eurodisea, aprovat per l'Assemblea de Regions d'Europa.  
L'import global màxim destinat a aquestes ajudes serà de 86.709.148 de pessetes, que seran finançats amb càrrec al programa pressupostari 322.10 de la Direcció General de Treball, línia 406/000/96, Programes Europeus, dels crèdits de la Conselleria de Treball i Afers Socials consignats en els Pressupostos de la Generalitat Valenciana per a 1996.  
Segon  
Podran ser beneficiaris d'aquestes ajudes aquelles institucions, entitats i empreses de la Comunitat Valenciana que proporcionen un lloc de treball als participants estrangers en el programa, mitjançant la formalització, conformement amb la normativa laboral vigent, del corresponent contracte de treball. La vigència del contracte podrà oscil·lar entre tres i sis mesos i haurà d'afectar la totalitat de l'ajuda concedida a sufragar els costos laborals (salari i Seguretat Social) de les persones contractades.  
Tercer  
La quantia de la subvenció podrà assolir fins un màxim de 700.000 pessetes per lloc de treball ofert i la seua determinació dependrà de la durada del contracte laboral i de la categoria professional del lloc. L'entitat o empresa beneficiària assumirà l'obligació d'aportar la diferència entre el cost total de l'acció que cal subvencionar i l'ajuda concedida.  
Sense perjudici de l'anterior, la Conselleria de Treball i Afers Socials subvencionarà fins un màxim de 117.000 pessetes mensuals per lloc de treball ofert. En el cas que, atenent a cada de modalitat de contractació, el salari mensual que caldrà abonar siga superior a la quantitat màxima mensual objecte de subvenció, correspondrà a l'empresa o entitat beneficiària aportar-hi la diferència.  
Quart  
Els treballadors estrangers que accedesquen a un període de pràctiques professionals en la Comunitat Valenciana realitzaran amb caràcter previ un curs de perfeccionament de l'idioma, d'una durada d'un mes.  
Els participants estrangers en el programa assumiran els costos del viatge d'anada i tornada des de la seua regió d'origen a la Comunitat Valenciana, així com les despeses de manutenció i allotjament durant la durada del període de pràctiques.  
Cinquè  
Les ajudes que es concedesquen a les entitats o empreses que oferesquen llocs de treball als joves estrangers participants en el programa seran abonades amb la presentació periòdica prèvia de les justificacions fefaents de la despesa realitzada. Les entitats o empreses beneficiàries de les ajudes podran acumular trimestralment els justificants de la despesa a l'efecte de la seua presentació conjunta a la Conselleria de Treball i Afers Socials.  
Sisè  
Les institucions, entitats i empreses que desitgen concórrer a les ajudes que amb aquesta ordre es regulen, hauran de complir els següents requisits:  
a) Tenir domicili social en la Comunitat Valenciana. El centre de treball concret on es realitze el període de pràctiques també haurà d'estar radicat en la Comunitat Valenciana.  
b) Estar legalment constituïda i inscrita en el registre corresponent.  
c) Trobar-se al corrent en les seues obligacions tributàries i de Seguretat Social, en els termes establerts per l'Ordre de 30 de maig de 1996, de la Conselleria d'Economia i Hisenda.  
d) Acreditar una estructura organitzativa mínima i la concurrència de mitjans suficients que garantesquen el bon desenvolupament de les accions que se subvencionaran.  
Setè  
Les sol·licituds podran ser presentades directament en la Conselleria de Treball i Afers Socials, amb domicili a València, passeig de l'Albereda, 16, o indirectament a través de qualsevol dels mitjans establerts en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, conformement amb l'imprés que figura en l'annex I i adjuntant-hi la documentació que tot seguit es detalla:  
a) Documentació acreditativa de la vàlida contitució i inscripció registral de l'entitat i de la representació que detenta la persona que compareix com a sol·licitant.  
b) Certificacions acreditatives d'estar al corrent en les obligacions tributàries i en les cotitzacions a la Seguretat Social.  
c) Targeta d'Identificació Fiscal i fitxa de manteniment de tercers, segons el model que se facilitarà a aquest efecte.  
d) Informe adjunt a la sol·licitud, fitxa identificativa de la institució, entitat o empresa i pressupost detallat, tot això segons els models que s'adjunten en l'annex I d'aquesta ordre.  
e) Declaració jurada del representant de l'entitat en la qual es farà constar que l'entitat o l'empresa no és beneficiària de cap altra ajuda o subvenció de caràcter públic o privat en relació amb els mateixos llocs de treball i contractacions que s'ofereixen.  
El termini de presentació de sol·lciituds serà d'un mes a partir de la publicació d'aquesta ordre al Diari Oficial de la Generalitat Valenciana.  
Vuitè  
Si s'aprecia en la sol·licitud presentada algun defecte, es requerirà l'interessat perquè, en un termini de deu dies, repare les faltes o adjunte la documentació preceptiva, amb la indicació que, si no ho fa així, es considerarà que desisteix en la seua petició i s'arxivarà sense més tràmit, conformement amb l'establert en l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú.  
Novè  
El conseller de Treball i Afers Socials adoptarà una resolució motivada en el termini d'un mes des de la data de presentació de la sol·licitud, trancorregut el qual sense que se n'haurà produït una resolució expressa, s'entendrà desestimada. Per a l'eficàcia de l'acte pressumpte caldrà procedir conformement amb l'establert en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La concessió i quantia de les ajudes estarà condicionada, a més dels requisits establerts en aquesta ordre, als límits pressupostaris establerts en la Llei 9/1995, de Pressupostos de la Generalitat Valenciana per a 1996.  
Si el període de durada del contracte finalitza en l'exercici de 1997, podrà ser prorrogada la subvenció per a l'esmentat exercici sempre que existesca crèdit suficient i adequat a aquest fi mitjançant una resolució del conseller de Treball i Afers Socials, i es prorrogarà la subvenció pel temps indispensable fins la seua finalització i d'acord en tot cas amb la normativa vigent en el seu moment.  
Sense perjudici de l'anterior, la concessió de l'ajuda dependrà de l'existència de candidats adequats per ocupar els llocs de treball oferts. Posteriorment a la concessió de la subvenció i després de la selecció efectuada entre les ofertes trameses per les distintes regions europees, es comunicarà a l'entitat o empresa beneficiària els candidats elegits per realitzar el període de pràctiques en els llocs oferts.  
La quantia de l'ajuda en cap cas no podrà ser superior al cost de l'actuació que desenvoluparà al beneficiari i serà incompatible amb qualsevol altra ajuda de caràcter públic o privat, atorgada en relació amb la mateixa acció objecte de la subvenció.  
Deu  
Són obligacions de l'entitat beneficiària:  
a) Realitzar i executar les accions que fonamenten la concessió de la subvenció, que seran acreditades mitjançant la presentació periòdica o si s'escau trimestral del contracte de treball, nòmines degudament signades, ingressos de l'Agència Tributària per retencions fiscals i butlletins de cotització a la Seguretat Social de les persones contractades.  
b) Acreditar davant l'entitat concedent el compliment dels requisits i condicions que determinen la concessió de l'ajuda, així com la realització de les accions finançades mitjançant la presentació, a la conclusió del període de pràctiques, d'un informe final respecte al desenvolupament de les accions subvencionades.  
c) El sotmetement a les accions de control financer que escaiguen a la Intervenció General.  
d) Comunicar a l'entitat concedent l'obtenció de subvencions o ajudes per a la mateixa finalitat, procedents de qualssevol ens públic o privat.  
Onzè  
La Conselleria de Treball i Afers Socials podrà procedir a la minoració, i si s'escau a exigir el reintegrament total o parcial de les quantitats percebudes juntament amb l'interès de demora corresponent, des del moment del pagament de la subvenció, en el supòsit que no s'efectuaren suficientment les accions previstes o que s'incompliren els requisits o les condicions imposades amb raó de la concessió de la subvenció.  
Dotzè  
Podran participar en el programa d'intercanvi, a l'efecte d'accedir a una estada de perfeccionament professional a l'estranger, sols aquells treballadors residents en la Comunitat Valenciana que reunesquen els següents requisits:  
a) Ser major de 18 anys i menor de 30 en la data de publicació d'aquesta ordre al Diari Oficial de la Generalitat Valenciana.  
b) Posseir un coneixement suficient de l'idioma del país d'acollida.  
c) Posseir una formació o experiència laboral suficient en l'àmbit laboral objecte de l'intercanvi.  
d) Estar inscrit com a demandant d'ocupació.  
A l'efecte de regular les estades a l'estranger dels treballadors residents en la Comunitat Valenciana, hi serà d'aplicació la normativa establerta en el país de destinació.  
Les sol·licituds presentades i les que es presentaran al llarg de l'exercici de 1996 i successius exercicis, s'integraran en una borsa de candidats que la Comunitat Valenciana oferirà a les diferents regions en funció de les ofertes de treball rebudes concordes amb la qualificació del sol·licitant i sense perjudici de la selecció final per part de la regió corresponent, sempre que es mantinguen les condicions necessàries per ser beneficiari del programa. Les sol·licituds s'hauran d'ajustar al model que figura a l'annex II i s'haurà de presentar directament a la Conselleria de Treball i Afers Socials, passeig de l'Albereda 16, de València, o indirectament per qualsevol dels mitjans previstos en l'article 38.4 de la Llei 30/1992, de 26 de novembre, de Règim de les Administracions Públiques i del Procediment Administratiu Comú, i a les quals caldrà adjuntar la següent documentació:  
a) Documentació acreditativa de la titulació acadèmica.  
b) Certificació acreditativa d'inscripció com a demandant d'ocupació en el INEM.  
c) Currículum .  
d) Fotocòpia del DNI.  
e) 1 fotografia de format carnet.  
La Conselleria de Treball i Afer Socials, segons les ofertes i peticions trameses per les distintes regions, seleccionarà entre els candidats aquell amb el perfil que millor s'adeqüe a les característiques del lloc de treball ofert i podrà articular les mesures necessàries a fi d'acreditar la concurrència i suficiència dels requisits exigits als candidats en aquest article.  
DISPOSICIó FINAL  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 28 de juny de 1996  
El conseller de Treball i Afers Socials,  
JOSÉ SANMARTíN ESPLUGUES  
ANNEX I  
Sol.licitud de subvenció per al Programa Eurodisea  
..., amb DNI ..., amb domicili a l'efecte de notificacions a ..., província d ..., c/ ..., codi postal ..., tel. ..., en nom i representació de ... (nom de l'entitat o empresa), amb NIF ... i domicili social a ..., província de ..., c/ ..., codi postal ...  
EXPOSE  
Que ... (nom de l'entitat o empresa), d'acord amb l'Ordre de data ..., de la Conselleria de Treball i Afers Socials, per la qual es convoquen ajudes per a la realització d'intercanvis de perfeccionament professional durant l'any 1996, en el marc del programa Eurodisea, reuneix els requsisits exigits per l'esmentada ordre per accedir a les ajudes establertes.  
S'adjunta a aquesta sol·licitud la documentació que tot seguit es detalla:  
- Documentació acreditativa de la personalitat jurídica de l'entitat (escriptura de constitució i estatuts).  
- Certificació acreditativa de la inscripció registral de l'entitat o empresa.  
- Documentació acreditativa de la representació que detenta la persona que compareix com a sol·licitant.  
- Certificacions originals de trobar-se al corrent en les seues obligacions tributàries i amb la Seguretat Social.  
- Targeta d'Identificació Fiscal.  
- Fitxa de manteniment de tercers (els models podran retirar-se en les dependències de la Conselleria de Treball i Afers Socials).  
- Declaració jurda del representant de l'entitat en què es faça constar que l'entitat o empresa no és beneficiària d'altra ajuda o subvenció de caràcter públic o privat en relació amb els mateixos llocs de treball i contractacions que s'ofereixen.  
- Informe ofertes de treball.  
- Fitxa identificativa de l'entitat o empresa.  
- Pressupost.  
Per tot això,  
SOL·LICITE  
Que li siga concedida a ... (nom de l'entitat o empresa) una subvenció per un import total d ... pessetes (consigneu la xifra en lletres), per a la contractació de joves treballadors estrangers, participants en el programa Eurodisea.  
..., ... d ... de 1996  
Signatura del sol·licitant:  
CONSELLERIA DE TREBALL I AFERS SOCIALS  
Unitat de Coordinació FSE, Informació i Estadística.  
INFORME D'OFERTES DE TREBALL (1)  
- Denominació del lloc de treball:  
- Categoria professional:  
- Adreça del centre de treball:  
Població ...  
Província ...  
C/ ...  
CP ...  
Telèfon ...  
- Descripció de les funcions del lloc de treball:  
- Perfil del candidat:  
- Duració de la contractació:  
... 3 mesos.  
... 4 mesos.  
... 5 mesos.  
... 6 mesos.  
- Tipus o classe de contracte:  
- Inici previst de la contractació:  
(1) Adjuntar tants informes com ofertes de treball es realitzen.  
FITXA IDENTIFICATIVA DE L' ENTITAT O EMPRESA  
- Denominació de l'entitat o empresa  
- Domicili social:  
Població ...  
Província ...  
C/ ...  
CP ...  
Telèfon ...  
CIF ...  
- Naturalesa jurídica de l'entitat o empresa (societat mercantil, societat anònima laboral, cooperativa, organització empresarial o sindical, associació, fundació, etc...)  
- Objecte social  
- Subvenció sol·licitada  
Import ...  
PRESSUPOST (1)  
Denominació del lloc de treball:  
Duració del contracte:   
CONCEPTES  
IMPORT MENSUAL  
IMPORT GLOBAL  
COSTOS SALARIALS  
SEGURETAT SOCIAL  
D'ALTRES (especificar)  
TOTAL   
Observacions:  
Pressupost import total ...  
Subvenció sol·licitada ...  
(1) En el cas d'oferta-se dos o més llocs de treball, caldrà formular un pressupost detallat per cada un d'ells.  
ANNEX II  
Sol.licitud del Programa Eurodisea  
1. Dades personals.  
Cognoms ... Nom ...  
Naixement: lloc ... data ...   
DNI ... sexe ... edat ... estat civil ...   
Domicili: localitat ... província ... CP ...  
Carrer/plaça ...  
Telèfon ...   
2. Estudis realitzats.  
2.1 Estudis acadèmics.  
Títol Centre Data  
.............................................................. ........... ...............  
.............................................................. ........... ...............  
.............................................................. ........... ...............  
2.2 Altres estudis  
2.3 Nivell de coneixement d'idiomes: especifiqueu si tradueix, parla o escriu d'acord amb la següent classificació: regular, bé o perfectament.  
Idioma Tradueix Escriu Parla   
................................. ................ ................ ............ .....  
................................. ................ ................ ............ .....  
................................. ................ ................ ............ .....  
3. Experiència professional.  
Empresa Categoria laboral Dates  
............................ ....................................... ........... .........  
............................ ....................................... ........... .........  
............................ ....................................... ........... .........  
4. Situació laboral.  
[ ] Treballant  
[ ] En desocupació (en cas afirmatiu formalitzar la resta)  
Oficina d'ocupació en què està inscrit   
Nº de demanda Data d'inscripció   
¿Cobra prestació per desocupació? [ ] No  
[ ] Sí Fins quina data...  
5. Raons per les quals sol·licita participar en el programa Eurodisea  
6 Observacions   
7 Documentació que cal adjuntar  
- Fotocòpia de DNI.  
- Fotocòpia de la titulació acadèmica.  
- 1 Fotografía mida carnet.   
- Certificació acreditativa d'inscripció com a demandant d'ocupació en el INEM.  
- Currículum.  
En virtut de l'exposat sol·licite participar en el programa indicat i declare que la informació facilitada és certa i que puc acreditar-ho si s'estima oportú amb la documentació complementària pertinent, o a través dels mitjans que amb aquesta finalitat considere escaients la Conselleria de Treball i Afers Socials.  
..., ... de ... de 199...  
Signat  
Conseller de Treball i Afers Socials  
Unitat de Coordinació FSE, Informació i Estadística